**16 May 2023**

**Debate on Vote 41: Water and sanitation**

**FF Plus: Mr. P Mey**

Die mense vra vir my baie keer oor loadshedding. Dan sê ek moenie bekommerd wees nie, ons kan dit vining herstel in SA. Die grootste krisis wat ons bedreig in hierdie land is ‘n tekort aan water en hongersnood.

SA is een van die dertig droogste lande in die wêreld. Nou as akademici het 25 /26 jaar gelede al voorspel dat SA op ‘n waterskaarste afstuur. Ek wil vir u sê hulle was 100% korrek maar die politici het geen aandag daaraan gegee nie.

Daarom het ons vandag ‘n watertekort. In die eerste instansie dit reën te min in SA. In die tweede instansie daar word nie genoeg geld geinvesteer in die bou van damme nie.

Ek wil vir u dit së: Ons moet ‘n bietjie terugkyk in die geskiedenis, hoeveel damme gebou is destyds en nou. Maar dan, ons grootste probleem is die onderspandering van begrotings. Dit sien ons dit kom by onderhoud. Die munisipaliteite doen nie genoeg onderhoud nie.

Baie kere sê hulle daar’s nie geld nie maar ek sê die politieke wil ontbreek net eenvoudig. “n Kollega van my het vir my vanoggend gesê dat die minister ‘n vraag van hom beantwoord het in Mangaung. 46% van water gaan verlore en die res van SA werk ons omtrent op 40%.

Dan sit ons met die bevolkingsaanwas in SA. Enige land waar jou bevolkingsaanwas hoēr as jou ekonomiese groei is, stuur op ‘n ramp af.

Ek wil nie eers praat oor die invloei van mense uit Afrika nie. Munisipaliteite betaal nie hulle rekenings nie. Hoekom? Baie keer betaal die inwoners nie hulle rekenings nie, hulle is nie instaat om te betaal nie. Wat is die oplossing?

In 2019 het ek in ‘n toespraak gesê in die parlement dat een van die belangrikste kort- en langtermyn oplossings vir SA is watertenks. Jy weet ons sit met ‘n krisis in die NMM, ‘n krisis. Hierdie naweek was God so goed, ons het 100mm reën onderkant die damme gekry. Almal wat watertenks het, het geglimlag.

Kan die regering dit nie verpligtend maak nie? Geen bouplan in SA moet goedgekeur word alvorens daar nie voorsiening gemaak word vir water nie.

Ek het met argitekte gepraat; die grootte van die tenk moet afhang van die grootte van jou dak. Dan gaan ons in SA baie minder water gebruik.

Iemand het my uit Johannesburg gebel, ’n waterkenner. Hy sê ‘n plek soos Johannesburg waar dit elke 2e, 3e dag reën, behoort nie eers van die Vaaldam se water te gebruik nie.

Dan ‘n ander een is Working for Water; ek is baie in kontak met hierdie mense. Die Black Wattle veral in die NMM en die Kougarivier. Hulle het nie die geld om dit te ontbos nie. Ons moet baie meer daaromtrent doen. Waterherwinning is net so belangrik. Jy weet as ons net kyk na ‘n plek soos Namibië; ons in SA het nog niks gedoen wat dit aanbetref nie.

Bou van damme: Voor 95/94 is by die 500 damme gebou. Ja, die kleinste dorpie het ‘n damwal gehad waar water opgegaar is. Na ‘94 slegs een dam, die De Hoop Dam. Hoe is dit moontlik? Ons kan mos nie anders verwag as ‘n tekort aan water in SA nie?

En dan die belangrikste , die minister het daarna verwys. Die Mooitgedag waterprojek, die watersuiwerings. Die VF het dit verlede jaar besoek en ek sê nou vir u vandag, Fase 3 is vertraag met amper 2 of 3 jaar. Maar die slegste van alles is, en ek doen ‘n beroep op die minister vandag om vinnig op te tree. Begin met Fase 4 want ons het water, die Oranjerivier, die Gariepdam loop oor.

Die Vanderkloofdam, al daai damme loop oor waar gaan die water heen? Dit gaan see toe en die rede daarvoor is ons doen niks om dit op te gaar nie.

En ‘n ander belangrike ding is: Herlei water na droë dele van SA. Die ou regering het beplan dat water sou kom: Graaff-Reinet, Beurtvleidam, die Karoo, al daai plekke. Duisende werksgeleenthede kan geskep word maar die belangrikste van alles is, en ek is bly u noem dat daar beplanning is vir die bou van damme, so ons kan dit nie uitstel nie.

Loadshedding is niks, ‘n watertekort beteken dood